Folketing
2008-09-04

Jamen regeringen har jo sådan en fantasiverden, hvor de med nogle tal mener at kunne overbevise alle om, at det aldrig har været bedre med velfærden. Man kan bare gå ud og kigge på en københavnsk skole, man kan bare gå ud og kigge i Rødovre, så vil man se, hvilke problemer de har derude. Det er bare at gå ud og kigge i virkeligheden, så kan man se, at uanset hvilke tal, regeringen kommer med, har man altså prioriteret at sige nej til ønsker fra kommunerne, samtidig med at man giver 5 mia. kr. i skattelettelser. Uanset alle mulige mærkelige beregninger kan man da ikke komme uden om, at der er problemer med velfærden, og samtidig giver man skattelettelser. Det, jeg spurgte om, og det er jeg glad for at vi nu altså åbenbart kan få et svar på, var nemlig, hvor mange penge der kunne være røget ud af statskassen på den her konto. Så kunne jeg tænke mig også lige at få at vide: Hvor mange må man regne med at der er rendt ud?